Source: http://www.kremnica.sk/2011/10/18/vzn-72008/
Timestamp: 2018-07-19 05:34:46+00:00
Document Index: 1135719

Matched Legal Cases: ['§ 6', 'Čl. 4', 'Čl. 4', 'Čl. 7', 'Čl. 6', 'Čl. 11']

VZN 7/2008 – MESTO KREMNICA
Všeobecne záväzné nariadenie mesta Kremnica číslo 7/2008, ktorým sa mení a dopĺňa všeobecne záväzné nariadenie Mesta Kremnica číslo 11/2001 o poskytovaní dotácií z rozpočtu Mesta Kremnica v znení všeobecne záväzného nariadenia Mesta Kremnica číslo 2/2005. Mesto Kremnica podľa § 6 ods.1 zákona SNR číslo 369/1990 Zb. o obecnom zriadení v znení neskorších predpisov a zákona SNR č. 303/1995 Z.z. o rozpočtových pravidlách v znení neskorších predpisov vydáva toto všeobecne záväzné nariadenie:
Všeobecne záväzné nariadenie Mesta Kremnica číslo 11/2001 o poskytovaní dotácií z rozpočtu Mesta Kremnica v znení všeobecne záväzného nariadenia Mesta Kremnica číslo 2/2005 sa mení a dopĺňa nasledovne:
1. V Čl. 4 sa dopĺňa nový bod 2 nasledovného znenia:
„(2) Pre oblasť telesná kultúra sa upravujú podmienky poskytovania dotácií podľa priavidiel – Príloha č. 1.“.
2. V Čl. 4 sa dopĺňa nový bod 3 nasledovného znenia:
„(3) Pre oblasť rozvoja a ochrany duchovných hodnôt, tvorby ochrany alebo šírenia kultúrnych hodnôt, zachovania kultúrneho dedičstva, rozvoj výchovy, vzdelávania a osvety sa upravujú podmienky podľa pravidiel – Príloha č. 2.“.
3. Čl. 7 ods. 1 sa mení nasledovne:
„Žiadať o poskytnutie dotácie možno na základe podmienok a v lehotách zverejnených mestom len písomnou formou a na príslušnom tlačive. Tlačivo si môže záujemca stiahnuť na internetovej stránke mesta www.kremnica.sk, alebo osobne vyzdvihnúť na mestskom úrade.“.
4. V Čl. 6 ods. 4 sa pôvodný text vypúšťa a nahrádza nasledovným znením:
– k 31. augustu príslušného roka.“.
5. V Čl. 11 ods. 2 písm. e) sa pôvodný text: „do 31. januára nasledujúceho rozpočtového roka“ mení na text: „do 10. decembra príslušného rozpočtového roka.“.
Toto všeobecne záväzné nariadenie bolo schválené uznesením Mestského zastupiteľstva v Kremnici číslo 307/0812 zo dňa 4. decembra 2008.
1. Toto všeobecne záväzné nariadenie bolo vyhlásené vyvesením na úradnej tabuli mesta v budove Mestského domu v Kremnici od 08.12.2008 do 22.12.2008.
2. Toto všeobecne záväzné nariadenie nadobudlo účinnosť dňom 01.01.2009.